<p>V pondelok predpoludním sa stretnú členovia mestskej rady, aby prejednali
jednotlivé body rokovania na mimoriadne zasadnutie mestského zastupiteľstva,
ktoré je naplánované na utorok, 29. novembra o 15.00 hod. V rámci
prevodov nehnuteľností bude schvaľovaný predaj exekuovaného bytu na ulici
Hrnčiarskej a mesto tiež po odobrení poslancami uzavrie zmluvný vzťah so
spoločnosťou Valkov – KOVO, s.r.o. na prenájom kaštieľa. Na programe
rokovania poslancov budú aj pripravované vianočné trhy – určený bude
termín ich konania a cenník poplatkov za prenájom predajných miest.